14/01/2014 | Administración LocalMunicipal
Arteixo
Secretaría Xeral
Publicación definitiva da modificación da Ordenanza nº 25 reguladora do servizo municipal de apoio á mobilidade persoal para persoas con discapacidade e/ou dependentes

Téndose aprobado definitivamente polo Pleno da Corporación de data trinta e ún de outubro de dous mil a modificación da ORDENANZA Nº 25 REGULADORA DO SERVIZO MUNICIPAL DE APOIO Á MOBILIDADE PERSOAL PARA PERSOAS CON DISCAPACIDADE E/OU DEPENDENTES, procedese a súa publicación integra, de acordo co seguinte detalle: “Os/as interesados/as en obter o recoñecemento da condición de persoa usuaria do Servizo de Apoio á Mobilidade Persoal para persoas con discapacidade e/ou dependentes deberán cumprir os seguintes requisitos: a) Estar empadroado no Concello de Arteixo. b) Ter recoñecida a situación de dependencia en calquera dos graos conforme a normativa aplicable e/ou recoñecido, tamén conforme a normativa que resulte de aplicación, un grao de minusvalidez igual ou superior o sesenta e cinco por cento. c) No caso de prestarse como servizo de prevención da situación de dependencia e de promoción da autonomía persoal dentro da carteira regulada no Decreto 149/2013, de 5 de setembro, teñen que ter recoñecido o dereito ao seu utilización mediante resolución expresa do órgano competente, e facer uso del.”. “O procedemento para recoñecer a condición de usuario/a iniciase por solicitude do interesado ou do seu representante legal. Xunto coas solicitudes que se formalizarán segundo o modelo que se achega como ANEXO I, presentarase tamén a seguinte documentación: a) Documento de identidade da persoa usuaria e de todas as persoas residentes na mesma unidade de convivencia, ou da persoa que as representa, de ser o caso. b) Certificado de residencia e de convivencia no concello de Arteixo. c) Certificado de recoñecemento do grado de discapacidade igual ou superior ao 65 %, sempre e cando teña recoñecido a mobilidade reducida pola Xunta de Galicia, e/ou de situación de dependencia en calquera dos seus grados. d) No caso de prestación como servizo de prevención da situación de dependencia e de promoción da autonomía persoal dentro da carteira regulada polo Decreto 149/2013, de 5 de setembro, resolución expresa do órgano competente que recoñeza o dereito á utilización do mesmo. e) Certificado positivo ou negativo de imputación de rendas do último exercicio fiscal da persoa usuaria e de todas as persoas residentes na unidade de convivencia, ou autorización expresa a ser obtida polo concello de Arteixo; Certificado positivo ou negativo de imposto de patrimonio do último exercicio fiscal da persoa usuaria e de todas as persoas residentes na unidade de convivencia; No caso de que unicamente se perciba pensións, prestacións ou subsidios, calquera que sexa a súa orixe, certificado de ingresos correspondente ao exercicio en que se presente a solicitude; Calquera outro documento que se considere necesario para a baremación da solicitude e que teña relación cos aspectos valorados na mesma. As solicitudes tramitaranse, baremaránse e priorizaránse no Centro de servizos sociais de Arteixo situado na rúa Ría de Noia n.º 2, segundo a puntuación obtida aplicándose o seguinte baremo.”. En Arteixo, a 3 de xaneiro de 2014-01-03 O SR. ALCALDE-PRESIDENTE ASDO.: CARLOS CALVELO MARTÍNEZ